open-index/open-wikipedia-markdown huggingface dataset:
Pedro Pascal

**José Pedro Balmaceda Pascal** (født 1975) er en chilensk-født amerikansk skuespiller. Etter nesten to tiår med mindre roller i film og TV, slo Pascal gjennom ved å spille Oberyn Martell i HBO fantasy-serien *[[Game of Thrones|Game Of Thrones]]* (2014) og Javier Peña i Netflix krim-serien *[[Narcos]]* (2015–2017). Siden 2019 har han hatt hovedrollen i Disney+ *[[Star Wars]]*-serien *[[The Mandalorian]]* og *[[The Book of Boba Fett]]* (2022). Siden 2023 har han spilt Joel Miller i HBO's dramaserie *[[The Last of Us]],* basert på dataspillet med samme navn. Han ble i 2023 kåret som en av de 100 mest innflytelsesrike menneskene i verden av *Time Magazine*.

## Filmografi
* 2016 - The Great Wall som Pero Tovar. 
* 2018 - The Equalizer 2 som Dave York.
* 2020 - Wonder Woman 1984 som Maxwell Lord
* 2022 - The Unbearable Weight of Massive Talent som Javi Gutiérrez. 
* 2024 - Den ville roboten som Fink
* 2025 - The Fantastic Four: First Steps som Reed Richards
* 2026 -  som Reed Richards / Mister Fantastic
* 2027 -  som Reed Richards / Mister Fantastic

## Referanser


## Eksterne lenker
* 
* 
*
EyeToy: Groove

***EyeToy: Groove*** er et dansespill til PlayStation 2 utviklet av London Studio. Det kom ut i 2003 og tar i bruk EyeToy-kameraet for å spilles.

## Referanser


## Eksterne lenker
*
Catatumbo-elva

**Catatumbo-elva** (spansk *Rio Catatumbo*) er ei elv nord i Colombia som munner ut i Maracaibosjøen i Venezuela. Elva er omtrent 340 kilometer lang, og utgjør en del av grensen mellom Venezuela og Colombia.

*Catatumbo* betyr «tordens hus» på Barí-folkets språk, ettersom området rundt elva er blant de stedene i verden mest størst konsentrasjon av lynnedslag, kjent som Catatumbo-lyn. Fenomenet finner sted ved sumpene rundt elvens utløp i Maracaibosjøen, og det observeres lyn- og tordenvær rundt i gjennomsnitt 297 dager i året, noen ganger opp mot 10 timer i strekk.

## Referanser
Amasia

**Amasia** er et mulig fremtidig superkontinent som kan oppstå om 50 til 200 millioner år hvis Asia og Nord-Amerika kolliderer som følge av bevegelser i de tektoniske platene. Teorien om Amasia er en alternativ løsning til Pangaea Ultima, og baserer seg på at stillehavsplaten er i ferd med å havne under Eurasia og Amerika; hvis denne forskyvningen fortsetter vil Stillehavet til slutt være lukket, mens Nord-Amerika skyves vestover og Atlanterhavet utvides (og på et tidspunkt vil bli større enn Stillehavet).

Teorien ble først fremmet av Roy Livermore ved Universitetet i Cambridge mot slutten av 1990-årene.

## Referanser
Pangea Ultima

**Pangea Ultima** eller **Pangaea Ultima** (også kalt *Pangea Proxima*, *Neopangea* eller *Pangea II*) er et mulig framtidig superkontinent og en alternativ løsning til superkontinentet Amasia. Siden kontinentene på jorden flytter seg rundt ved hjelp av platetektonikk vil den nåværende konfigurasjonen endres i løpet av de neste millioner årene. Pangaea Ultima er en konfigurasjon som kan oppstå i løpet av de neste 250 millioner årene. Teorien er fremmet av Christopher Scotese. Det påtenkte kontinentet har fått navn etter det forrige superkontinentet, Pangea.

Et superkontinent består av all, eller nesten all, landmasse på jorden i et enkelt sammenhengende kontinent. I Pangaea Ultima-løsningen vil subduksjonssonen vest i Atlanterhavet, øst for Amerika, medføre at Atlanterhavet til slutt lukker seg og Amerika blir ført tilbake til Afrika og Europa. Som de fleste superkontinent vil trolig Pangea Ultima ha et halvtørt ørkenklima utsatt for ekstreme temperaturforskjeller.

## Teoretisk utvikling
Ifølge denne teorien vil Nord-Amerika ha flyttet seg noe vestover om 50 millioner år, mens Eurasia har flyttet seg noe østover og kanskje i tillegg sørover, slik at Storbritannia har kommet nærmere Nordpolen og Sibir nærmere ekvator. Afrika er ventet å kollidere med Europa og Arabia, og lukke Middelhavet (og dermed den siste delen av Tethyshavet) og Rødehavet. En lang fjellkjede vil da strekke seg fra Spania, gjennom Sør-Europa, Midtøsten til Asia. Disse fjellene kan få topper høyere enn Mount Everest. Australia er ventet å flytte seg mot Sørøst-Asia.

150 millioner år frem i tid vil ifølge teorien Atlanterhavet slutte å utvide seg, for deretter å krympe. Også Indiahavet er ventet å krympe på grunn av en subduksjonssone i nord. Amerika kan da muligens presses tilbake mot Afrika, mens sørspissen på Afrika muligens kan vri seg nordover til den nordlige halvkulen. Australia kan ha kommet sammen  med Antarktis igjen. 

250 millioner år inn i fremtiden mener teorien at Atlanterhavet og Indiahavet er lukket. Nord-Amerika har kollidert med Afrika, mens Sør-Amerika har krøllet seg rundt Afrika med Patagonia i kontakt med Indonesia rundt en rest av Indiahavet (kallene *Det indo-atlantiske havet*). Antarktis vil da igjen være nær Sørpolen, mens Stillehavet har blitt et superhav som dekker halve jorda (av noen kalt Mega-Stilehavet).

## Referanser
EyeToy: Play

***EyeToy: Play*** er et partyvideospill til PlayStation 2 utviklet av London Studio som kom ut i 2003. Spillet tar i bruk EyeToy-kameraet for å kunne spilles, og var det første spillet som gjorde det, og kameraet fulgte dermed med spillet. Spillet består av en samling på 12 minispill.

Under den første British Academy Games Awards i februar 2004 vant spillet i kategorien «Children's Game».

## Referanser


## Eksterne lenker
*
EyeToy: Play 2

***EyeToy: Play 2*** er et partyvideospill som kom ut i 2004 utviklet av London Studios. Det bruker EyeToy-kameraet for å kunne spilles. Spillet består i all hovedsak av en rekke minispill, 12 som det er tolv stykker av.

## Referanser


## Eksterne lenker
*
EyeToy: Play 3

***EyeToy: Play 3*** er et partyvideospill utviklet av London Studios som kom ut i 2005. Det tar i bruk EyeToy-kameraet for å kunne spilles. Spillet består av en rekke minispill.

## Referanser


## Eksterne lenker
*
Mansjett

**Mansjett** (fra fransk *manchette)* er en linning (avslutning/kant) som avslutter ermet på en skjorte.

Variasjonene på mansjettene har fulgt klesmoten gjennom tidene fra store og prangende med blonder eller kniplinger til små og enkle.

Mansjettene på skjorter i dag er oftest en enkel mansjett, men på penere skjorter og skjorter for mansjettknapper er det vanlig med doble "franske" mansjetter. Det finnes også cocktailmansjett som er en elegant mansjett man ikke trenger å bruke mansjettknapper til, cocktailmansjett kalles også James Bond mansjetter fordi han hadde denne typen mansjetter i filmene.
Fil:Cuff_-_Single_button_round.jpg|Enkel mansjett
Fil:Cuff_-_French_round.jpg|Fransk mansjett
Fil:Cuff_-_Portifino.jpg|Cocktail mansjett

Fil:Portrait_of_a_33_years_old_man,_by_Jan_Albertsz_Rotius.jpg|alt=
Fil:Calderon_Broken_Vows_Cuff_Detail.jpg|alt=
Fil:Superior-college.JPG|alt=
Fil:Pompeo_batoni,_ritratto_di_edward_dering,_1758-59,_02_cammeo.jpg|alt=
Fil:Detail_hand_with_cuff_of_Oopjen_Coppit_by_Rembrandt.jpg|alt=


## Andre betydninger av mansjett
I tillegg til på skjorter kan det også være mansjetter på andre klesplagg, på tørrdrakter og også på teknisk utstyr og deler. Eksempler på dette er mansjetten på en blotrykkmåler, rørmansjetter, drivmansjett og hjulmansjetter. Denne type mansjetter har til hensikt og tette eller beskytte mot vann, støv etc.
Fil:Aeroking_shiftlever.jpg|Mansjett på girstang 
Fil:D-BW-Kressbronn-Langenargen_-_Hängebrücke_über_die_Argen_-_Manschette.jpg|Mansjett over kabelskjøt
Fil:Bmw-telescopic.jpg|Støtdemper mansjetter på motorsykkel
Fil:"_13_-_ITALY_-_Fiat_Panda_2003_suspension_shock_absorbers_-_Automotive_suspension_technologies_and_disk_brake.JPG|Hjulmansjett


## Se også

* Skjorte
* Mansjettknapp

## Referanser
From Russia with Love (videospill)

***From Russia with Love*** er et tredjepersonsskytespill til GameCube, PlayStation 2 og Xbox som kom ut i 2005. Spillet ble utviklet av EA Redwood Shores. Det ble også lagt en PlayStation Portable-utgave utviklet av Rebellion Developments.

Spillet er basert på James Bond-filmen *[[From Russia with Love (film)|From Russia with Love]]* fra 1963, men med en rekke tillegg fra senere James Bond-filmer, blant annet DB5-en fra *[[Goldfinger (film)|Goldfinger]]* og jetpacken fra *[[Operasjon Tordensky]]*.

## Gameplay
Spillet har 14 hoved-nivåer, men inkluderer fire bonus-nivåer som kan låses opp ved å gjennomføre de forskjellige nivåene. Spilleren har en rekke mål som må fullføres før det er mulig å komme videre til neste nivå.

Historien inkluderer blant annet forskjellige væpnede kjøretøy eller å fly helikopter, og må unnslippe motstandere ved å bruke våpen som maskingevær eller raketter.

## Referanser


## Eksterne lenker
*
Meryx

***Meryx*** er en slekt av biller.

## Utseende
Middelsstore, avlange og flate, mørkbrunlige biller. Antennene er trådformede, omtrent så lange som hode + pronotum. Pronotum er rundet, dekkvingene jevnbrede, hver dekkvinge med to grunne, store groper.

## Utbredelse
Dette er en gruppe som hører til på den sørlige halvkulen, artene lever i det sørlige Australia og Tasmania.

## Systematisk inndeling
Gruppen har ofte blitt plassert i familien mattbiller (Zopheridae).

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Ulodidae Pascoe, 1869
****** Slekten ***Meryx*** Latreille, 1802
******* *[[Meryx aequalis]]* Blackburn, 1891
******* *[[Meryx areolata]]* Pascoe, 1860
******* *[[Meryx illota]]* Pascoe, 1860
******* *[[Meryx rugosa]]* Latreille, 1804

## Eksterne lenker
*
Superhav

Et **superhav** er et hav som omringer et superkontinent. Tidvis blir også superhav definert som alle hav større enn det nåværende Stillehavet. Av  superhav finner man Mirovia, som lå rundt superkontinentet Rodinia og Panthalassa, som lå rundt superkontinentet Pangea. Pannotia og Columbia, samt landmassene før Columbia (som Ur) var også omgitt av superhav. 

## Superhav

* Mirovia (Rodinia)
* Det panafrikanske havet (Pannotia)
* Panthalassa (Pangaea)
* Mega-Stillehavet (Pangaea Ultima)
* Super-Atlanterhavet (Amasia)
Wörnitz

**Wörnitz** er en ca. 132 kilometer lang sideelv til Donau fra venstre. Elvens kilde finnes i Schillingsfürst i Landkreis Ansbach, og den renner ut i Donau ved Donauwörth. Elven har dermed hele sitt løp i den tyske delstaten Bayern.
Fil:Wörnitzquelle 140807.jpg|Kilden i Schillingsfürst.
Fil:Plandampf-2018-3673-Harburg.jpg|Jernbanebro ved slottet i Harburg (Schwaben).
Fil:Wörnitz-Steinbrücke Ebermergen - panoramio.jpg|Steinbro ved Ebermergen.


## Referanser
Chanopterus

***Chanopterus*** er en slekt av biller som bare lever på den sørlige halvkulen. De ligner på skyggebiller (Tenebrionidae), og lever av planter og dødt materiale. 

## Utbredelse
Arten er kjent fra Ildlandet. Slekten har også blitt nevnt fra Sør-Georgia, men ingen arter er beskrevet derfra.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Promecheilidae Lacordaire, 1859
****** Slekten ***Chanopterus*** Boheman, 1858 – 3 arter
******* *[[Chanopterus paradoxus]]* Boheman, 1858 - Chile, Argentina

## Eksterne lenker
*
Onysius

***Onysius*** er en slekt av biller som bare er kjent fra New Zealand. De ligner på skyggebiller (Tenebrionidae). 

## Utseende
Middelsstore, avlange, mer eller mindre matt brunlige biller. Antennene er nokså lange og trådformede, palpene har et forstørret ytterste ledd.
Som vanlig for gruppen Heteromerer har for- og mellomføttene fem ledd, bakføttene fire. Disse leddene er ganske tynne.

## Utbredelse
Disse billene finnes bare på New Zealand.

## Systematisk inndeling
Slekten har nylig blitt overført fra Chalcodryidae til Promecheilidae .

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[Promecheilidae]]** 
****** Slekten ***Onysius*** Broun, 1886
******* *[[Onysius anomalus]]* Broun, 1886

## Referanser


## Eksterne lenker
*
Paratenetus

***Paratenetus*** er en slekt av skyggebiller som lever i Amerika.

## Utseende
Små, avlange, brune skyggebiller. De kan overflatisk minne om slekten *[[Corticarius]]* (Latridiidae), men er ikke i slekt med denne.
## Utbredelse
Slekten er vidt utbredt i den Nye verden.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia Lameere, 1938
**** Overfamilien heteromerer, Tenebrionoidea Latreille, 1802
***** Familien **Tenebrionidae** 
****** Stammen Goniaderini
******* Slekten ***Paratenetus*** Spinola, 1844 
### Liste over artene

* *[[Paratenetus brevipennis]]* Champion, 1886
* *[[Paratenetus championi]]* Matthews & Lawrence, 2015
* *[[Paratenetus constrictus]]* Champion, 1893
* *[[Paratenetus corticarioides]]* Champion, 1886
* *[[Paratenetus crenulatus]]* Champion, 1886
* *[[Paratenetus denticulatus]]* (Kirsch, 1873)
* *[[Paratenetus exutus]]* Bousquet & Bouchard, 2014
* *[[Paratenetus foveithorax]]* Ferrer
* *[[Paratenetus fuscus]]* LeConte, 1850
* *[[Paratenetus gibbipennis]]* Motschulsky, 1868
* *[[Paratenetus grandicornis]]* Motschulsky, 1868
* *[[Paratenetus inermis]]* Champion, 1893
* *[[Paratenetus koltzei]]* Pic, 1939
* *[[Paratenetus longicornis]]* Pic, 1925
* *[[Paratenetus mexicanus]]* Pic, 1925
* *[[Paratenetus nigricornis]]* Champion, 1893
* *[[Paratenetus obovatus]]* Champion, 1886
* *[[Paratenetus operosus]]* (Kirsch, 1873)
* *[[Paratenetus punctatus]]* Spinola, 1844
* *[[Paratenetus punctulatus]]* Champion, 1893
* *[[Paratenetus ruficornis]]* Champion, 1886
* *[[Paratenetus sexdentatus]]* Champion, 1893
* *[[Paratenetus testaceus]]* Pic, 1920
* *[[Paratenetus texanus]]* Bousquet & Bouchard, 2014
* *[[Paratenetus tibialis]]* Champion, 1886
* *[[Paratenetus tropicalis]]* Motschulsky, 1868
* *[[Paratenetus tuberculatus]]* Champion, 1886
* *[[Paratenetus villosus]]* Champion, 1886

## Eksterne lenker
*
Leaus

**Leaus** er en slekt av biller som bare er kjent fra Australia. 

## Utseende
Billene av denne slekten er avlange og har brokete farger; mørke med hvite tegninger. 
## Utbredelse
Slekten er utbredt i Australia.

## Systematisk inndeling
Slekten ble før plassert i gruppen Titaenini i den store familien skyggebiller (Tenebrionidae).

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia Lameere, 1938
**** Overfamilien heteromerer, Tenebrionoidea Latreille, 1802
***** Familien **[[Trachelostenidae]]** Lacordaire, 1859
****** Slekten ***Leaus*** Matthews & Lawrence, 1992 - Australia
******* *[[Leaus elusus]]* Matthews & Lawrence, 2015
******* *[[Leaus monteithi]]* Matthews & Lawrence, 2015
******* *[[Leaus tasmanicus]]* Matthews & Lawrence, 1992
******* *[[Leaus tropicalis]]* Matthews & Lawrence, 2015

## Eksterne lenker
*
Gnatocerus

***Gnatocerus*** er en slekt av skyggebiller.

## Utseende
Nokså små (3-4 millimeter), slanke, brunlige skyggebiller med kraftige kjever (mandibler). Antennene er utvidet mot spissen, pronotum avrundet firkantet, dekkvingene jevnbrede.

## Levevis
Artene kan finnes på tørre matvarer, særlig korn, der den kan gjøre noe skade.

## Utbredelse
*Gnatocerus cornutus* er utbredt over hele Jorda i lagrede kornvarer.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Diaperini]]** Latreille, 1802
******** Understammen Adelinina LeConte, 1862
********* Slekten ***Gnatocerus*** Thunberg, 1814 
********** Bredhornet melbille, *[[Gnatocerus cornutus]]* (Fabricius, 1798) - i Norge
********** *[[Gnatocerus maxillosus]]* (Fabricius, 1801)

## Referanser




## Eksterne lenker
*
Ole Jonny Henriksen

**Ole Jonny Henriksen** (født 1955) er en norsk tidligere fotballspiller som spilte for .

Henriksen kom til Moss Fotballklubb for første gang i 1965, og debuterte på seniorlaget i 1972.

I 1984 valgte Henriksen å trappe ned med  i 3. divisjon. I 1986 var han tilbake hos Moss. 

I 1987 ble han seriemester med Moss.

Da han etter 1988-sesongen ikke kom til enighet om ny kontrakt med Moss, forlot han klubben for å bli spillende trener for moderklubben .

## Referanser


## Eksterne lenker
* 
*  Profil hos Norges Fotballforbund
New Zealand under VM i friidrett 2013

**[[New Zealand]]** deltok under VM i friidrett 2013 (utendørs) fra 10. august til 18. august 2013 i Moskva i Russland.

## Medaljevinner

## Referanser
James Bond 007: Nightfire

***James Bond 007: Nightfire*** er et førstepersonsskytespill fra 2002. Versjonen til GameCube, PlayStation 2 og Xbox ble utviklet av Eurocom. En Game Boy Advance-versjon ble utviklet av JV Games. Det kom også ut en versjon til Windows og MacOS, men denne er ikke lik versjonen som kom ut til konsollene, og ble utviklet av Gearbox Software.

Spillet følger James Bond, men ikke i noen spesifikk film. I spillet skal han avsløre planene til en industrileder om å ta over verdenen gjennom en amerikansk forsvarssatellitt. Spilleren har en helse-måler som reduseres hver gang spilleren blir skadet, og blir drept når måleren er helt oppbrukt. Men det er mulig å skaffe en rustning, for å absorbere skader.

Hvert nivå har en rekke unike tokens, referert til som "007 tokens" som kan låse opp spesielle belønninger i spillet, og erverves ved å fullføre visse handlinger på hvert nivå. Spillere kan også utføre "Bond Moments" ved å bruke teknologiske duppeditter for å bli kvitt fiender, åpne hemmelige veier eller ødelegge hindringer. Ved å fullføre hvert nivå kan spilleren motta en poengsum, som angir hvor godt spilleren presterte på de forskjellige nivåene.

## Handling
Den britiske MI6-agenten James Bond jobber sammen med den franske etterretningsagenten Dominique Paradis for å hindre at et stjålet atomvåpen blir brukt i Paris av terrorister på nyttårsaften. Etter denne suksessen avslører Bonds sjef M at en kodebrikke, som skal tas i bruk av Space Defense Platform (SDP) en ny militarisert romstasjon bygget av amerikanske myndigheter.

Men denne kodebrikken har nylig blitt stjålet. MI6 mistenker at tyveriet er knyttet til Phoenix International, et selskap eid av Raphael Drake og at sjefen for Drakes asiatiske avdeling Alexander Mayhew. M sender Bond for å få tak i kodebrikken igjen. Underveis møter han blant annet CIA-agenten Zoe Nightshade. Han oppdager også at Dominique nå jobber undercover som Drakes elskerinne.

## Referanser


## Eksterne lenker

*
The World Is Not Enough (PlayStation)

***The World Is Not Enough*** er et førstepersonsskytespill utviklet av Black Ops Entertainment til PlayStation. Spillet kom ut i november 2000, kort tid etter *[[The World Is Not Enough (Nintendo 64)|The World Is Not Enough]]* til Nintendo 64. Spillet er basert på James Bond-filmen *[[The World Is Not Enough]]*.

Som James Bond må spilleren gjennomføre 11 forskjellige oppdrag. I hvert oppdrag må spilleren fullføre en rekke mål, samtidig som man må beseire alle motstanderne. Formålet spenner fra å redde gissel, til å ødelegge kjøretøy, eller få tak i forskjellige gjenstander. Enkelte oppdrag krever at spilleren tar i bruk en rekke høyteknologiske duppeditter, blant annet til å åpne låste dører eller bruke et lite kamera for å fotografere beviser.

Ett av oppdragene involverer ingen slåsskamper, men krever at spilleren spiller blackjack i et kasino og vinne mot en konkurrent. Spilleren kan bruke flere forskjellige våpen, inkludert maskinpistol eller haglgevær, en snikskytter-rifle, eller en rakettkaster. Alle skytevåpen må lades om etter et visst antall skudd. Spilleren har en viss mengde helse, som synker etter hvert som han blir angrepet av motstandere.

## Referanser


## Eksterne lenker
*
GoldenEye: Rogue Agent

***GoldenEye: Rogue Agent*** er et førstepersonsskytespill til PlayStation 2, GameCube, Nintendo DS og Xbox.

Til tross for at spillet deler navn med James Bond-filmen *[[GoldenEye]]* og spillet *[[GoldenEye 007]]*, følger ikke dette spillet noen av de. Spillet er også det første innenfor James Bond-serien hvor Bond selv ikke er med.

## Handling
MI6-direktør M gir sin vurdering av en 00-agent som hadde mistet høyre øye under et møte med Dr. Julius No tre år tidligere. Denne agenten har dermed blitt besatt av hevn, og tyr ofte til brutalitet for å fullføre oppdragene sine. M konkluderer med at den aktuelle agenten ikke lenger er skikket for videre tjeneste hos MI6.

Tre dager tidligere blir den aktuelle agenten evaluert gjennom en holografisk simulering hvor han skal samarbeide med Agent 007 for å stoppe Auric Goldfinger, et medlem av en kriminell organisasjon fra å detonere en koffert-atombombe ved Fort Knox. Agenten mislykkes med å redde agent 007, og var for sent ute til å stoppe bomben. Deretter blir han avskjediget fra MI6. Men når spilleren skal forlate MI6-hovedkvarteret, får han høre om et tilbud fra Goldfinger om å verve seg til organisasjonen hans.

## Referanser


## Eksterne lenker

*
Ectyche

***Ectyche*** er en gruppe av skyggebiller.

## Utseende
Nokså små (gjerne 2-3 millimeter), ovale og hvelvede, gjerne brunlige skyggebiller. Antennene er utvidet mot spissen, pronotum avrundet firkantet, dekkvingene jevnbrede. Oversiden er mer eller mindre tett kledt med oppstående hår.

## Levevis
Denne gruppen lever i tørre områder.

## Utbredelse
Gruppen lever i det nordlige og vestlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Ectychini]]** Doyen, Matthews & Lawrence, 1990
******** Slekten ***Ectyche*** Pascoe, 1869 - 8 arter
********* *[[Ectyche bicolor]]* Carter, 1918
********* *[[Ectyche coerulea]]* Champion, 1894
********* *[[Ectyche erebea]]* Pascoe, 1869
********* *[[Ectyche nana]]* Pascoe, 1869
********* *[[Ectyche scabripennis]]* Bates, 1873
********* *[[Ectyche sculpturata]]* Pascoe, 1869
********* *[[Ectyche semibullata]]* Carter, 1920
********* *[[Ectyche tuberculipennis]]* Bates, 1873

## Referanser




## Eksterne lenker
* Atlas of Living Australia - Ectychini https://bie.ala.org.au/species/urn%3Alsid%3Abiodiversity.org.au%3Aafd.taxon%3A4760321f-6c0e-4b1f-b1a8-ad1959aeb038
*
Tomorrow Never Dies (videospill)

***Tomorrow Never Dies*** er et tredjepersonsskytespill til PlayStation som kom ut i 1999. Spillet ble utviklet av Black Ops Entertainment. Det er basert på James Bond-filmen *[[Tomorrow Never Dies]]*.

Spilleren skal spille MI6-agenten James Bond og kan gå, løpe, snike seg rundt og omgå fiender. En rekke våpen kan brukes gjennom hele spillet, inkludert en snikskytter-rifle. Spillet inneholder 10 nivåer.

## Handling
James Bond skal krysse grensen mellom Kina og Russland for å komme seg inn på en russisk radar-base. Han slipper et missil over området, før han kommer seg unna. Bond må deretter reise til en ulovlig svartebørs, hvor det blir solgt forskjellige våpen. Men et britisk marineskip planlegger å avfyre en BGM-109 Tomahawk mot området, for å eliminere alle potensielle trusler og våpen i området. Men Bond innser at det befinner seg atomvåpen ved svartebørsen, og må komme seg unna sammen med atomvåpenet før det britiske missilet når frem.

Bond blir deretter sendt for å undersøke en mann kalt Elliot Carver under en fest i Hamburg, Tyskland etter at et britisk krigsskip har sunket i Sør-Kina-havet. Men Elliot Carvers media-stasjon Carver Media Group Network publiserte hele denne historien før MI6 hadde mottatt en fullstendig rapport, noe som gjør MI6 mistenksomme ovenfor Carver. Under festen møter Bond sin tidligere kjæreste, Paris, som nå er Carvers kone. Men Carvers håndlanger slår Bond bevisstløs, og han våkner senere i et rom med et stort 2-veis speil. Men Carver kommer seg snart løs, og oppdager at Carver hadde lokket det britiske krigsskipet inn i kinesisk farvann fordi Carver ønsker å utløse en internasjonal konflikt.

## Referanser


## Eksterne lenker
*
Harburg (Schwaben)

**Harburg (Schwaben)** er en by i Landkreis Donau-Ries i Schwaben i den tyske delstaten Bayern. Byen ligger langs elven Wörnitz ved Den romantiske veien mellom Nördlingen og Donauwörth. 

Borgen med samme navn (Burg Harburg) ligger over byen. Borgen blir nevnt første gang i skriftlige kilder fra 1093. I 1150 nevnes en administrativ borg (Reichsministerialburg). En adelsfamilie som knytter seg til en «horeburc» nevnes fra 1080, men deres nøyaktige bosted har ikke latt seg fastslå.

Harburg slott eies av Huset Oettingen-Wallerstein. Slekten eier også Baldern slott ved Bopfingen, og Wallerstein slott i Wallerstein.
Fil:Aerial image of the Harburg Castle.jpg|Borgen i Harburg.
Fil:Harburg in Schwaben, Auf der Brücke 1, 007.jpg|Steinbroen i Harburg
Fil:Harburg in Schwaben, Egelseestraße 4, Kath. Pfarrkirche-20150822-001.jpg|Parti ved elven Wörnitz.


## Referanser
Forsvarskommisjonen

**Forsvarskommisjonen** har vært flere norske, regjeringsnedsatte kommisjoner.

## Forsvarskommisjonen av 1920
Forsvarskommisjonen av 1920 hadde Lars Abrahamsen som leder, han døde og ble etterfulgt av Oddmund Vik. 

## Forsvarskommisjonen av 1946
Forsvarskommisjonen av 1946 hadde Trygve Bratteli som leder. 

## Forsvarskommisjonen av 1974
Forsvarskommisjonen av 1974 hadde Ronald Bye som leder.

## Forsvarskommisjonen av 1990
Forsvarskommisjonen av 1990 ble oppnevnt av Jan P. Syses regjering 26. januar 1990 med tidligere statsminister Kåre Willoch (H) som leder. Øvrige medlemmer var Martin Buvik (H), Johan Buttedahl (Sp), Erna Solberg (H), Stein Ørnhøi (SV) Arild Rødland (KrF), Anders Mjelde (FrP), nestleder Esther Kostøl i LO, generalmajor Gullow Gjeseth fra Forsvaret,  fra Forsvarets forskningsinstitutt, leder  i Norges Bondekvinnelag og statsstipendiat Finn Sollie.

Kommisjonen overleverte resultatet av sitt arbeid til Forsvarsdepartementet 16. mars 1992. Kommisjonens flertall foreslo å redusere Forsvaret fra  mann til  fram mot 2008. Antall brigader i Hæren ble foreslått redusert fra 13 til seks. Det ble også foreslått reduksjoner i Sjøforsvaret og Heimevernet. Innstillingen var delt på flere punkter: Et mindretall ønsket mindre reduksjon, mens Stein Ørnhøi ønsket større reduksjon.

## Forsvarskommisjonen av 2021
Forsvarskommisjonen av 2021 ble oppnevnt av Jonas Gahr Støres regjering 17. desember 2021 med Knut Storberget som leder. Den leverte sin rapport som NOU 2023: 14 den 3. mai 2023.

## Se også
* Landmaktutredningen

## Referanser
James Bond 007: Everything or Nothing

***James Bond 007: Everything or Nothing*** er et tredjepersonsskytespill til GameCube, PlayStation 2 og Xbox som kom ut i 2004. Spillet er basert på James Bond-serien, med Pierce Brosnan som stemmeskuespiller i spillet.

Som James Bond kan spilleren blant annet engasjere seg i nærkamp, bruke forskjellige teknologiske duppeditter, eller kjøre bil mot et spesifikt mål. Spilleren kan kjøre en rekke  kjøretøy gjennom hele spillet, inkludert en Aston Martin V12 Vanquish, Porsche Cayenne, en Subaru Impreza eller en Triumph Daytona 600-motorsykkel.

Spilleren kan gjennomføre målene sine på forskjellige måter, og blir tildelt "bond-øyeblikk" når de har gjennomført et mål eller oppgave på en måte som samsvarer med James Bonds handlinger i filmene. Over tjue forskjellige våpen er tilgjengelige, blant annet James Bond sin Walther PP.

## Handling
Historien begynner i Pamir-fjellene, Tadsjikistan i 2004, hvor MI6-agent James "007" Bond har fått i oppdrag å infiltrere en høyborg hvor en organisasjon planlegger å selge en stjålet sovjetisk bombe, som er liten nok til at den kan få plass i en koffert. Bond forårsaker en skuddveksling mellom de to fraksjonene som skal være med på handelen, og han bruker all denne forvirringen til å stjele kofferten før han kommer seg unna. Forsvinningen av forskeren Dr. Katya Nadanova, som skulle føre tilsyn med et topphemmelig humanitært nanoteknologi-prosjekt, fører James Bond til et forskningsanlegg i Egypt.

I Egypt blir han nødt til å redde Nadanova, og forhindre tyveriet av nanobot-prototypene. Etter å ha ødelagt anlegget følger Bond etter kidnapperne inn på et pansret tog. Men det blir etter hvert avslørt at Nadanova arbeider sammen med Nikolai Diavolo, en tidligere KGB-agent hvis mentor og venn var Max Zorin (den primære antagonisten fra filmen A View to a Kill fra 1985). De har til hensikt å bruke nano-botene til langt mer skumle formål, enn dens opprinnelige intensjon om å reparere atomreaktorer. Når James Bond kommer tilbake til MI6, informerer M om forsvinningen til en annen agent, Jack Mason alias 003, som skulle undersøke en platina-gruve i Peru.

Bond må derfor spore opp Masons siste kjente kontakt, Serena St. Germaine, en amerikansk geolog som kan ha en anelse om hvor Mason befinner seg. Serena tar med seg Bon til et gruve-kompleks, hvor han oppdager at Mason blir torturert av Diavolo. Før han bukker under for sårene sine, klarer Mason å fortelle Bond at Diavolo har til hensikt å flytte operasjonene sine til New Orleans. I New Orleans oppdager Bond at Diavolo har vervet en krigsforbryter ved navn Arkady Yayakov for å hjelpe til med å gjenbruke nanobotene til deres egne formål. Bond infiltrerer en fabrikk eid av Diavolo, hvor han avdekker en ledetråd som peker til en lokal nattklubb eid av Yayakov. Der møter han Mya Starling, en operatør fra NSA som også holder øye med Diavolo. Når Yayakov kidnapper Sterling og overlater henne til den lokale gangsteren Jean Le Rouge, blir det opp til Bond å drepe Le Rouge og redder Starling.

## Referanser


## Eksterne lenker
*
Sanhedrin

**Sanhedrin**, også kalt *Det høye råd*, *Storrådet* eller bare *Rådet*, var det høyeste politiske og religiøse organ for det jødiske folk i gresk-romersk tid.

## Ordet
Ordet *Sanhedrin* er en hebraisering av det gammelgreske  (*forsamling, råd*). 

## Beskrivelse
Sanhedrin hadde i nytestamentlig tid sitt sete i Jerusalem og hadde 71 medlemmer. I Sanhedrin ble det ført heftige disputter mellom fariseere og saddukeere. 

Josef fra Arimatea, et velsett medlem av Sanhedrin, gikk ifølge Det nye testamente etter Jesu korsfestelse til Pontius Pilatus for å få lov til å ta hånd om Jesu kropp.

Etter Jerusalems ødeleggelse flyttet Sanhedrin til Javne.

## Referanser
Harold Olson

**Harold Vincent Olson** (født 1938) er en tidligere offensive tackle i amerikansk fotball som spilte for Buffalo Bills og Denver Broncos i American Football League (AFL). Olson ble utvalgt til AFL Pro Bowl i 1961 og ble utnevnt til All-Pro førstelag i 1962.

Olson spilte college football på Clemson University, og spilte blant annet i Sugar Bowl i 1959 mot Louisiana State University. Olson ble innlemmet i Clemson Athletic Hall of Fame i 2010.

## Referanser
Internasjonal dag for pressefrihet

**Internasjonal dag for pressefrihet** er en internasjonal dag som avholdes 3. mai. Dagen ble valgt av FNs generalforsamling som *World Press Freedom Day* i 1993. Dagen ble etablert for å øke bevisstheten om viktigheten av pressefrihet og minne regjeringer om deres plikt til å respektere og opprettholde retten til ytringsfrihet nedfelt i artikkel 19 i menneskerettighetserklæringen fra 1948. Den markerer årsdagen for Windhoek-erklæringen, en uttalelse om prinsipper for fri presse fra afrikanske avisjournalister på et møte i regi av UNESCO i Windhoek i 1991.

FN-sambandet beskriver dagen slik: «Dagen markeres for å feire grunnleggende prinsipper ved pressefriheten, evaluere pressefrihetens vilkår rundt om i verden, forsvare media fra angrep og hedre journalister som har mistet livet på jobb.»

## Referanser


## Eksterne lenker
*
*Internasjonal dag for pressefrihet. FN-sambandet
Sam Palumbo

**Sam Palumbo** (født 7. juni 1932 i Cleveland i Ohio) er en tidligere linebacker i amerikansk fotball. Han ble draftet av Cleveland Browns i fjerde runde av NFLs draft i 1955 og spilte to sesonger i National Football League (NFL) med laget. I  spilte han for Green Bay Packers, og signerte senere med Buffalo Bills i American Football League (AFL).

Selv om han slo skulderen ut av ledd da han hopte på en løs ball i en kamp mot Green Bay Packers i oktober 1955 Palumbo spilte i NFL Championship Game den 26. desember, hvor han hadde en interception i andre halvdel på vei til en 38–14 seier over Los Angeles Rams.

Da han gikk på University of Notre Dame var han romkamerat med Regis Philbin.

Etter han pensjonerte seg ble Palumbo med i Cleveland Football Officials Association, og var dommer i college og high school i over 40 år. Den 15. september 2016 ble Palumbo innlemmet i Greater Cleveland Sports Hall of Fame.

## Referanser
Dennis Remmert

**Dennis L. Remmert** (født 1. november 1938 i Traer i Iowa, død 15. februar 2020 i Waterloo i Iowa) var en amerikansk fotballspiller for Buffalo Bills i American Football League. Han spilte college football på University of Northern Iowa.

Han døde 15. februar 2020 i Waterloo i Iowa, 81 år gammel.

## Referanser
Theophilus ben Ananus

**Theophilus ben Ananus** (hebraisk: תפלוס בר חנן) var en yppersteprest i Jerusalem.

## Liv og virke
Ifølge verket *[[Antiquitates Iudaicae]]*, skrevet av den jødiske forfatter Flavius Josephus i 93/94 e.Kr., utøvde  Theophilus ben Ananus dette ditt embede fra  37 til 41 e.Kr. 

Ifølge Josephus tilhørte han sin samtids rikeste og mest innflytelsesrike jødiske familier på Jesu tid. Han var sønn av Annas (også *Hannas*), ifølge Josephus yppersteprest årene 6 til 15 e.Kr. 

Theophilus ben Ananus hadde fire brødre, Eleazar, Jonathan, Matthias og Ananus, som samtlige også hadde viktige roller i Jerusalems tempel og utøvde yppersteprestembedet. 

Han var Kaifas' svoger. Kaifas var ifølge Det nye testamente sentral for dommen mot Jesus av Nasaret. Ifølge Josephus erstattet Vitellius under et tredagers opphold i  Jerusalem den herskende yppersteprest Jonathan med Theophilus, hans bror. Også Theophilus ben Ananus' sønn, Matthias, skulle bli yppersteprest. Matthias var den nest siste yppersteprest før romernes ødeleggelsen av Jerusalems tempel, og innehadde embedet fra 65 til 67. Tempelet ble ødelagt under Ananus ben Ananus' embedstid - han bar bror til Theophilus ben Ananus.

I en artikkel i *[[Israel Exploration Journal]]* i 1984 anses Theophilus ben Ananus' historisitet som bevist arkeologisk. Det ble funnet en knokkelkasse med innskriften «Johanna, ypertepresten Theophilusæ barnebarn».

### Theofilus hos evangelisten Lukas?
Forfatteren Richard Anderson hevder i sin bok *«Who are Johanna and Theophilus?: The Irony of the Intended Audience of the Gospel of Luke»*, at Lukasevangeliets adressat var *Theophilus ben Ananus*.Men dette er omdiskutert: Kombinasjonen av navnene i knokkelkasseinnskriften fornyet spørsmålet om denne ypperstepresten kunne være den samme Theophilus som de nytestamentlige bøker Lukasevangeliet og Apostlenes gjerninger begge er adressert til (begge bøkene er fra samme forfatter). I Lukasevangeliet nevnes det en kvinne ved navn Johanna, som tydeligvis kom fra velstående kretser. Lukas antyder imidlertid ingensteds der han nevner Johanna noen bånd til yppersteprestfamilien. I tillegg var navnet Theophilus ganske vanlig i antikken. Det er derfor svært usikkert om Lukas virkelig henvender seg til ypperstepresten Theophilus.

## Referanser
Tom Rychlec

**Thomas Richard Rychlec** (født 1934, død 2023) var en tight end i amerikansk fotball som spilte for Detroit Lions i National Football League (NFL) og Buffalo Bills og Denver Broncos i American Football League (AFL).

## Referanser


## Eksterne lenker
*
*Tom Rychlec i American International College Athletics Hall of Fame
John Baptist Huang Min-Cheng

**John Baptist Huang Min-Cheng** (født 23. mars 1955 i Madou i Tainan i Republikken Kina) er en kinesisk katolsk ordensgeistlig og biskop av Tainan på Taiwan.

## Liv og virke
### Bakgrunn
Han gikk på fransiskanernes gutteseminar i Neihu-distriktet, og studerte så filosofi og teologi i Taipei.

### Fransiskanerprest
Han gikk inn i fransiskanerordenen og ble presteviet den 29. mars 1984 i Tainan.

Han hadde følgende verv og gjennomførte videre studier: Tjeneste ved *Englenes dronning*-kirken i Xinying i Tainan (1984-1992); provinsial for i den kinesiske fransiskanerprovins Taiwan, Hongkong og Macao (1992-1998); mastergrad i spiritualitet ved Antonianum i Roma (1998-2002); president for den taiwanske kirkes kommisjon for interreligiøs dialog og kristen enhet (2002-2012); sogneprest i Baihe, Madou, Tainan; direktør for *Franciscan Spirituality Center Hsientsaopo Rottgen House*; åndelig leder for bibelapostolatselskapet; generalråd for fransiskanernes sekulærorden; generalvikar for bispedømmet Tainan (2013-2019); og fra 2019 direktør for *Franciscan Spirituality Center* i Hsinchu; provinsråd og sogneprest i *Daxi*-kommuniteten i bispedømmet Hsinchu.

### Biskop av Tainan
Pave Frans utnevnte ham til biskop av Tainan den 3. mai 2023. Han ble vispeviet av den emeriterte biskop av Tainan, Bosco Lin Chi-nan den 24. juni samme år i *Catholic Salesian Business Hall* i Tainan: medkonsekrerende var erkebiskopen av Taipeh, Thomas Chung An-zu, og biskopen av Hsinchu, John Baptist Lee Keh-mien.

## Skrifter
* 

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin)  (1901-1978) *1936
* Biskop Matthew Kia Yen-wen (1925-2017) *1970
* Biskop Paul Shan Kuo-hsi, S.J. (1923-2012) *1980 
* Biskop Bosco Lin Chi-nan (1943-) *1993
* Biskop *John Baptist Huang Min-Cheng*, O.F.M. (1955- ) *2023

## Referanser
Joe Schaffer

**Joseph Leonard Schaffer** (1937–2017) var en amerikansk fotballspiller som spilte for Buffalo Bills i American Football League (AFL) i 1960. Han spilte college football på University of Tennessee.

## Referanser
Robert Sedlock

**Robert John Sedlock** (født 1937, død 1991) er en tidligere amerikansk fotballspiller som spilte for Buffalo Bills i American Football League (AFL). Han spilte college football på University of Georgia. Sedlock døde i Detroit i Michigan den 12. mai 1991, 54 år gammel.

## Referanser
Øverland bru (Bærum)

**Øverland bru**, også kalt *Øverlandsbroen*, er en tørrmurt steinhvelvsbru som går over Øverlandselva sør for tunet på Øverland gård i Bærum. Brua ble oppført i 1838 som en del av den gamle hovedveien til Bergen gjennom Lommedalen. Den erstattet en eldre trebru på stedet, og brusted på Øverland er nevnt i 1594. Den gamle veitraséen er forsvunnet her, men i 1997 ble det anlagt gangvei ned til gamlebrua som utgjør en del av Pilegrimsleden. Brua er vernet. Nåværende trasé av Gamle Ringeriksvei (Fylkesvei 168) krysser elva 100 meter lenger nord for den gamle Øverlandsbrua.

I 1846 ble Øverlandsbakken utbedret. Traséen gikk ut av bruk som hovedvei i 1859, da den nye vegen fra Sandvika og over Sollihøgda stod ferdig. Veien over Øverlandsdalen ble løftet og utbedret i 1893. I den forbindelse ble gamlebrua avløst av ny lenger nord. I 1954 ble det bygd ny stålbjelkebru med brukar av betong. Veiparsellen over Øverland ble oppgradert i åra 1960-63 i kommunal regi som bygdeveianlegg. I 1964 ble strekningen omklassifisert til riksvei.   

## Referanser


## Litteratur
*
*
*
*
*

## Eksterne lenker
* 
* Pilegrimsleden
* Øverland bru på digitalt museum.
Charles Rutkowski

**Charles Robert Rutkowski** (født 17. januar 1938 i Racine i Wisconsin, død 19. juli 2013 i Middleton i Wisconsin) var en defensive end i amerikansk fotball som spilte for Buffalo Bills og Boston Patriots i henholdsvis 1960 og 1961. Han spilte college football på Ripon College.

Rutkowski ble født 17. januar 1938 i Racine i Wisconsin. Han døde 19. juli 2013 i Middleton i Wisconsin. Rutkowski var lærer og trener i amerikansk fotball og bryting i Round Lake i Illinois, og var trener i amerikansk fotball og friidrett i McHenry i Illinois før han var trener i amerikansk fotball og friidrett for kvinner på Valders High School i 32 år. Friidrettslaget vant 13 Olympian Conference Championships under Rutkowski, som fikk kallenavnet «Coach R».

## Referanser
Jim Sorey

**James Arthur «Bull» Sorey** (født 5. september 1936 i Marianna i Florida, død 12. august 2008) var en defensive tackle i amerikansk fotball som spilte for Buffalo Bills i American Football League (AFL) i tre sesonger. Han ble draftet av Chicago Bears i 14. runde av NFLs draft i 1960 og av Buffalo Bills i AFLs draft samme år. Sorey spilte college football på Texas Southern University.

## Spillerkarriere
Chicago Bears plukket opp Sorey som #165 i NFLs draft i 1960, men Sorey valgte heller å signere kontrakt med Buffalo Bills, som valgte ham i AFLs draft og endte opp med å spille 42 kamper for laget mellom 1960 og 1962.

## Trenerkarriere
Sorey ble utnevnt hovedtrener for Texas Southern Tigers i desember 1978 og holdt stillingen frem til 1980, med et sammenlagtresultat på 5–17.

## Resultater som hovedtrener

## Referanser


## Eksterne lenker
* 
* James Sorey på StatsCrew.com
Laverne Torczon

**Laverne Joseph Torczon** eller **LaVerne Joseph Torczon**, også kjent som **''Tarzan'' Torczon** (født 1. januar 1936 i Columbus i Nebraska, død 18. april 2015 i Lincoln i Nebraska) var en defensive end i amerikansk fotball. Han spilte college football på University of Nebraska før han spilte for Buffalo Bills, New York Titans/Jets og Miami Dolphins i American Football League (AFL). *[[Sporting News]]* valgte ham som AFL All-League defensive end i 1960, og i 1961 spilte han i AFL All-Star game.

## Referanser


## Eksterne lenker
*Torczon's 1962 Fleer fotballkort
*Bio fra New York Jets’ årbok 1964
Hyocis

**Hyociini** er en gruppe av skyggebiller.

## Utseende
Nokså små (1,5-4 millimeter), brede, mørke skyggebiller. Antennene er utvidet mot spissen, pronotum avrundet firkantet, dekkvingene jevnbrede. Overflatisk kan de minne om små løpebiller.

## Levevis
Artene lever på sandete strender og sanddyner ved kysten.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Hyociini]]** Medvedev & Lawrence, 1982
******** Understammen Hyociina Medvedev & Lawrence, 1982
********* Slekten ***Hyocis*** Pascoe, 1866 - 15 arter
********** Underslekten *Hyocis* (i snever forstand)
*********** *[[Hyocis (Hyocis) bakewelli]]* Pascoe, 1866 
*********** *[[Hyocis (Hyocis) bicolor]]* Carter, 1908 
*********** *[[Hyocis (Hyocis) minor]]* Carter, 1920 
*********** *[[Hyocis (Hyocis) occidentalis]]* Blackburn, 1894 
*********** *[[Hyocis (Hyocis) pallida]]* Macleay, 1872 
*********** *[[Hyocis (Hyocis) pubescens]]* Macleay, 1872 
*********** *[[Hyocis (Hyocis) uptoni]]* Lawrence & Medvedev, 1982 
*********** *[[Hyocis (Hyocis) weiri]]* Lawrence & Medvedev, 1982
********** Underslekten *Nannohyocis* Medvedev & Lawrence, 1983
*********** *[[Hyocis (Nannohyocis) inquilina]]* (Carter, 1921) 
********** Underslekten *Neohyocis* Medvedev & Lawrence, 1983 
*********** *[[Hyocis (Neohyocis) brittoni]]* Medvedev & Lawrence, 1983  
*********** *[[Hyocis (Neohyocis) crassa]]* Medvedev & Lawrence, 1983  
*********** *[[Hyocis (Neohyocis) laticollis]]* Medvedev & Lawrence, 1983  
*********** *[[Hyocis (Neohyocis) magelaensis]]* Medvedev & Lawrence, 1983  
*********** *[[Hyocis (Neohyocis) valida]]* Medvedev & Lawrence, 1983  
*********** *[[Hyocis (Neohyocis) waterhousei]]* Medvedev & Lawrence, 1983  

## Referanser




## Eksterne lenker
* Atlas of Living Australia - *Hyocis* https://bie.ala.org.au/species/https://biodiversity.org.au/afd/taxa/beee59ac-78db-4c94-8ed4-655e700ed565#overview Besøkt 3.5. 2023
*
Jim Wagstaff

**Jim Wagstaff** (født 1936, død 2010) var en amerikansk fotballspiller og -trener. Han spilte som safety i National Football League (NFL) og American Football League (AFL), og jobbet senere som assistenttrener.

Wagstaff spilte college football for skolelaget til Idaho State. På profesjonelt nivå spilte han én sesong for Chicago Cardinals i NFL og deretter for Buffalo Bills i AFL. I 1960 ble han utnevnt til All-AFL andrelag. Etter spillerkarrieren tok han en stilling som defensive coordinator for Boise State Broncos før han ble en secondary coach i NFL, for Los Angeles Rams, Buffalo Bills og San Diego Chargers.

## Tidlig liv og high school
Wagstaff var født og oppvokst i American Falls i Idaho og gikk på American Falls High School.

## College
Wagstaff spilte for Idaho State Bengals i fire sesonger, som quarterback, halfback og defensive back. Som senior ble han utnevnt til All-Rocky Mountain Conference. Wagstaff var også på friidrettslaget i fire år.

## Profesjonell karriere
Wagstaff ble valgt av Detroit Lions i 21. runde av NFLs draft i 1958, men ble kuttet under treningsleiren. Han tok en trenerstilling på en high school i Idaho, og ble invitert til Lions’ treningsleir året etter, men ble igjen droppet, denne gangen etter å ha pådratt seg en kneskade. Wagstaff var en lærer frem til han ble signert av Chicago Cardinals i november  etter at flere av lagets forsvarsspillere hadde pådratt seg skader, og spilte to kamper for dem. Cardinals gav ham en kontraktforlengelse ved sesongslutt, men han ble kuttet 1. august 1960.

Ikke lenge etter han ble kuttet av Cardinals ble Wagstaff signert av Buffalo Bills i den nye American Football League. Wagstaff ble utnevnt til All-AFL i sin første sesong med Bills, hvor han hadde seks interceptions hvor én ble returnert for en touchdown. I 1961 hadde han tre interceptions. Etter en seriøs skade under treningsleir i 1962 valgte Wagstaff å pensjonere seg fra idretten.

## Trenerkarriere og senere liv
Etter spillerkarrieren tok Wagstaff en mastergrad i utdannelse på Utah State University. Etter en periode som lærer og fotballtrener på Pocatello High og Idaho Falls High ble han ansatt som defensive coordinator av Boise State University. Han ble deretter ansatt som defensive backs coach av Los Angeles Rams i 1973. I 1978 tok han en trenerstilling med Buffalo Bills, før han gikk til San Diego Chargers i 1981. Etter trenerkarrieren flyttet Wagstaff tilbake til Idaho og deretter til Kenai i Alaska, hvor han ble hovedtrener i amerikansk fotball på Kenai Central High School. Wagstaff døde 28. september 2010.

## Referanser


## Eksterne lenker
*Profil i Idaho State Hall of Fame